เรื่องร้องเรียน: สุนัขที่เลี้ยงไว้บ้านเลขที่ 88/121 เห่าเสียงดัง ในยามค่ำคืน จนไม่สามารถพักผ่อนได้อย่างเพียงพอ ที่บ้านมีทั้งผู้สูงอายุ ที่ป่วย และนักศึกษาที่ต้องพักผ่อนให้เพียงพอในยามค่ำคืนเพื่อที่จะไปศึกษาเล่าเรียนในตอนเช้า เหตุการณ์นี้เกินมานานหลายปี ทั้งนี้ได้พยายามใช้ความอดทน อดกลั้น พูดคุยมานับสิบครั้ง อีกทั้งยังมีการแจ้งเตือนจากนิติของหมู่บ้านก็ยังไม่ได้รับการแก้ไขอย่างเป็นรูปธรรมแต่อย่างใด จึงมีความจำเป็นต้องพึ่งกฏหมาย ตาม พรบ. สาธารณสุข2535 มาตรา 25 จึงขอความกรุณา เจ้าหน้าที่ ที่เกี่ยวข้องช่วยบำบัดทุกข์ใจและสุขภาพในครั้งนี้ให้เป็นรูปธรรมด้วยจักขอบพระคุณเป็นอย่างสูงครับ
การดำเนินการของเจ้าหน้าที่: สำนักงานเขตคลองสามวา โดยฝ่ายสิ่งแวดล้อมและสุขาภิบาล พร้อมด้วยเจ้าหน้าที่รักษาความปลอดภัยของหมู่บ้าน ได้ตรวจสอบข้อเท็จจริงบริเวณดังกล่าวแล้ว โดยได้แจ้งกรรมการหมู่บ้านฯ ประชาสัมพันธ์สมัครสมาชิกในหมู่บ้านดำเนินการตามข้อบังคับของหมู่บ้านและทั้งนี้ได้ประชาสัมพันธ์แนะนำผู้เลี้ยงสุนัขบ้านเลขที่ดังกล่าวให้ดูแลสุนัขของตนเองมิให้รบกวนผู้อาศัยใกล้เคียงแล้ว
ความเห็นของผู้แจ้ง: จัดการปัญหาได้รวดเร็ว แต่ควรแจ้งเจ้าของสุนัขว่า หากทำผิดอีกจะต้องรับโทษทางกฏหมายอย่างไรบ้างครับ
พื้นที่: แขวงบางชัน เขตคลองสามวา กรุงเทพมหานคร